Dans dans Olav Liljekrans

Dans dans Olav Liljekrans er et musikkalbum med den norske musikkgruppen Folque, utgitt i 1978. Før innspillingen av albumet hadde vokalist Lisa Helljesen og felespiller Trond Villa sluttet i Folque og blitt erstattet av Jenn Mortensen og Øyvind Rauset.

Tanken bak albumet var å skape en reise fra middelalderballader via yngre folkeviser og skillingsviser fram til nyskrevne viser. Dans dans Olav Liljekrans var et ambisiøst prosjekt, men omfattet mange sanger som Folque i ettertid fant ut at ikke passet i deres repertoar.

Folques tre første LP-er var utgitt på plateselskapet Phonogram, og spilt inn i Rosenborg Studio med først Øystein Sunde, senere Nils Bjarne Kvam som produsenter. I 1978 hadde Folque gått over på plateselskapet MAI og Liljekrans ble innspilt i Scanax studio med en produsent som gruppa kommuniserte dårlig med. Likevel ble tittelsporet en av gruppas mest populære låter, og senere utgitt på nytt på konsertplata Dans dans (1991) fra et konsertopptak fra 1984.

Sporliste 

 «Dans dans Olav Liljekrans» (Trad./Morten Bing)
 «Holterilen» (Trad.)
 «Blind-Fredriks vise» (Trad.)
 «Lita Kari» (Trad./Morten Bing/Lars Helljesen)
 «Beire ti'e no?» (Jack Berntsen/Lars Hanssen Juvik)
 «Kjølstadguten» (Trad.)
 «Margjit og Tarjei Risvollo» (Trad.)
 «Sol bakom skyan» (Herbjørg Wassmo/Jack Berntsen)
 «St. Stefans vise» (Trad.)

Personale

Folque
 Jenn Mortensen: Sang
 Lars Helljesen: Sang, gitarer
 Øyvind Rauset: Fele, trampeorgel
 Morten Bing: Mandolin, dulcimer, gitar, banjo
 Eilif Amundesen: Bass, banjo
 Morten Jakobsen: Trommer

Øvrige
 Helge Korvald: Krumhorn, cornamuse
 Øyvind Luckow: Dulciane, rankett
 Geir Otnæs: Trekkspill
 Morten Furøy: Bakgrunnvokal
 Jostein Eide: Produsent 
 Haakon Manheim: Tekniker

Referanser 

Musikkalbum fra 1978
Folque-album